Doložka vybraných vplyvov


	1. Základné údaje

	Názov materiálu

	Návrh zákona o nepôvodných druhoch a o zmene a doplnení niektorých zákonov (ďalej len „návrh zákona“)


	Predkladateľ (a spolupredkladateľ)

	Ministerstvo životného prostredia Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

a) smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Mimoriadne vydanie Ú. v. EÚ, kap. 15/zv. 2; Ú. v. EÚ L 206, 22.7.1992) v platnom znení,
b) nariadenie Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov (Ú. v. EÚ L 317, 4.11.2014) v platnom znení.


	Termín začiatku a ukončenia PPK
	21.11.2025 – 2.12.2025

	Predpokladaný termín predloženia na pripomienkové konanie
	november  2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	február  2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Invázne nepôvodné druhy predstavujú jednu z hlavných hrozieb pre biodiverzitu a súvisiace ekosystémové služby. Významný negatívny vplyv majú tiež na ľudské zdravie a hospodárstvo. Riziká, ktoré takéto druhy predstavujú, sa zvyšujú v dôsledku rastúceho svetového obchodu, dopravy, cestovného ruchu a tiež zmeny klímy. Riziká spojené s inváznymi nepôvodnými druhmi predstavujú cezhraničný problém s dosahom na celú Európsku úniu a preto je táto problematika riešená na úrovni Európskej únie.
Návrh zákona nahradí platný zákon č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov, pričom súčasne dochádza k úprave viacerých ustanovení v nadväznosti na požiadavky aplikačnej praxe. Súčasťou návrhu zákona sú tiež zmeny týkajúce sa pôsobnosti Štátnej ochrany prírody Slovenskej republiky a zriadenia nových organizácií ochrany prírody a krajiny – správ národných parkov. Rozsah pôsobnosti návrhu zákona sa rozširuje o problematiku manažmentu introdukcie nepôvodných druhov, ktorá je v súčasnosti súčasťou zákona č. 543/2002 Z. z. o ochrane prírody a krajiny v znení neskorších predpisov a je prepojená s problematikou inváznych nepôvodných druhov. Každý invázny nepôvodný druh bol v minulosti najprv len nepôvodným druhom, až kým sa neprejavili jeho invázne vlastnosti. Z tohto dôvodu je efektívnejšie zabezpečovať posudzovanie rizika využívania nepôvodných druhov podobným mechanizmom, ako je tomu pri inváznych nepôvodných druhoch. Súčasný systém povoľovania výsadby a pestovania nepôvodných druhov rastlín a vypúšťania nepôvodných druhov živočíchov do životného prostredia sa ukázal ako neefektívny, pričom nadmerne zaťažuje žiadateľov aj orgány štátnej správy. 


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom návrhu zákona je:
a) zmena koncepcie regulácie využívania nepôvodných druhov v Slovenskej republike v súlade so smernicou Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín v platnom znení,
b) zefektívnenie a zjednodušenie procesu posudzovania využívania nepôvodných druhov,
c) spojenie problematiky nepôvodných druhov do jedného všeobecne záväzného právneho predpisu,
d) zefektívnenie koordinácie a riadenia štátnej správy znížením počtu orgánov štátnej správy,
e) implementácia nariadenia Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov,
f) reflektovanie nového právneho stavu vyplývajúceho zo zákona č. 6/2022 Z. z., ktorým sa mení a dopĺňa zákon č. 543/2002 Z. z.  o ochrane prírody a krajiny v znení neskorších predpisov a ktorým sa menia a dopĺňajú niektoré zákony a úprava problematiky prevencie a manažmentu introdukcie a šírenia inváznych nepôvodných druhov na základe poznatkov z aplikačnej praxe,     
g) prevencia šírenia inváznych nepôvodných druhov na území Slovenskej republiky a minimalizácia vplyvu rozšírených inváznych nepôvodných druhov prostredníctvom ich manažmentu. 


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Ministerstvo pôdohospodárstva a rozvoja vidieka SR
Ministerstvo financií SR 
Ministerstvo vnútra SR 
Ministerstvo dopravy SR
Ministerstvo obrany SR
subjekty pôsobiace v oblasti poľovníctva
subjekty pôsobiace v oblasti rybárstva
subjekty pôsobiace v oblasti lesného hospodárstva
subjekty podnikajúce v oblasti výsadby, pestovania a predaja nepôvodných druhov rastlín  
subjekty podnikajúce v oblasti chovu a predaja nepôvodných druhov živočíchov 
subjekty podnikajúce v oblasti akvakultúry
obce a mestá
vlastníci/správcovia/užívatelia pozemkov


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V prípade neprijatia návrhu zákona sa nedosiahne zjednodušenie a zefektívnenie procesu regulácie nepôvodných druhov, nedosiahne sa zefektívnenie koordinácie a riadenia štátnej správy znížením počtu orgánov štátnej správy. Nebude možné reflektovať poznatky z aplikačnej praxe a tým efektívne zabezpečovať prevenciu šírenia inváznych nepôvodných druhov na území Slovenskej republiky a minimalizáciu vplyvu rozšírených inváznych nepôvodných druhov prostredníctvom ich manažmentu. Platný zákon č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov nebude v súlade s platným znením zákona č. 543/2002 Z. z. o ochrane prírody a krajiny v znení neskorších predpisov.


	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Preskúmanie účelnosti navrhovaného predpisu bude vykonávané na základe naplnenia cieľov návrhu zákona v aplikačnej praxi. Preskúmavanie účelnosti sa bude vykonávať priebežne po nadobudnutí účinnosti právneho predpisu na základe poznatkov z aplikačnej praxe, najneskôr pri príprave prípadného návrhu novelizácie predloženej právnej úpravy.


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☒	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	 Z. z.     vplyvy na procesy služieb vo verejnej správe
	☐	Pozitívne
	☐	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.
V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Pri posudzovaní vplyvov predkladaného materiálu sa vychádzalo z platného znenia zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov a z príslušných ustanovení platného znenia zákona č. 543/2002 Z. z. o ochrane prírody a krajiny v znení neskorších predpisov. Posudzoval sa vplyv ustanovení, ktoré sú nad rámec platných ustanovení uvedených platných predpisov. 

Vplyvy služieb verejnej správy na občana neboli identifikované, nakoľko činnosti týkajúce sa nepôvodných druhov sa vykonávajú za účelom zisku, sú teda vykonávané občanmi vykonávajúcimi podnikateľskú činnosť alebo inú činnosť ako samostatne zárobkovo činné osoby. 

Sociálne vplyvy a vplyvy na manželstvo, rodičovstvo a rodinu neboli identifikované. 

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Ing. Roman Zoller
Ministerstvo životného prostredia Slovenskej republiky
odbor ochrany biodiverzity a regulácie obchodu s ohrozenými druhmi
02/ 5956 2253
roman.zoller@enviro.gov.sk


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Pri príprave novej koncepcie regulácie nepôvodných druhov Ministerstvo životného prostredia Slovenskej republiky spolupracovalo s odborníkmi z akademického prostredia i odborných organizácií (Centrum biológie rastlín a biodiverzity SAV, Prírodovedecká fakulta UK Bratislava, Fakulta ekológie a environmentalistiky TU Zvolen, Lesnícka fakulta TU Zvolen, Národné lesnícke centrum, Štátna ochrana prírody SR, Slovenský rybársky zväz a ďalší). Zámer bol prezentovaný aj zástupcom dotknutých rezortov Ministerstvu pôdohospodárstva a rozvoja vidieka SR (lesníctvo, poľovníctvo, akvakultúra) a Ministerstvu životného prostredia SR (rybárstvo). Uskutočnilo sa niekoľko stretnutí, na ktorých bol prezentovaný zámer novej koncepcie a následne i konkrétny návrh riešenia, ktorý zohľadňoval pripomienky vznesené v rámci prezentácie koncepcie. Prerokované návrhy boli podkladom pre vypracovanie druhej časti zákona Manažment introdukcie nepôvodných druhov a časti doložky vplyvov, ktorá sa týka tejto problematiky.

Príprava tretej časti návrhu zákona Prevencia a manažment introdukcie a šírenia inváznych nepôvodných druhov a časti doložky vplyvov, ktorá sa týka tejto problematiky, vychádzala z platného zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov a z doložky vplyvov vypracovanej k platnému zákonu. Posudzované boli zmeny, ktoré vyplynuli z aplikačnej praxe a sú súčasťou tretej časti zákona.


	13. Stanovisko Komisie na posudzovanie vybraných vplyvov z PPK č. 194 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☒  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K vplyvom na rozpočet verejnej správy
V bode 9 doložky vybraných vplyvov sú označené pozitívne a negatívne vplyvy návrhu zákona na rozpočet verejnej správy bez označenia rozpočtovej zabezpečenosti negatívnych vplyvov. V analýze vplyvov na rozpočet verejnej správy sú kvantifikované pozitívne vplyvy na príjmy rozpočtu verejnej správy v roku 2026 v celkovej sume 10 544 eur a v rokoch 2027 až 2029 v celkovej sume 21 088 eur ročne. Predkladateľ uvádza, že tieto pozitívne vplyvy súvisia so 100 % valorizáciou súm pokút, ktoré sú príjmom Environmentálneho fondu (v roku 2026 v sume 11 044 eur a v rokoch 2027 až 2029 v sume 22 088 eur ročne), pričom v súvislosti s odstránením správneho poplatku za proces predkladateľ uvažuje s miernym výpadkom príjmov kapitoly MV SR/okresných úradov (v roku 2026 v sume 500 eur a v rokoch 2027 až 2029 v sume 1 000 eur ročne).

Negatívne vplyvy na výdavky rozpočtu verejnej správy sú predpokladané v roku 2026 v celkovej sume 36 601 eur, v roku 2027 v sume 33 344 eur, v roku 2028 v sume 35 201 eur a v roku 2029 v sume 33 344 eur v súvislosti s delimitáciou dvoch zamestnancov z okresných úradov (MV SR) na Slovenskú inšpekciu životného prostredia (MŽP SR) na overovanie nahlásených výsadieb/pestovania, s fungovaním zboru expertov pre posudzovanie rizík na výsadbu/pestovanie/vypúšťanie nepôvodných druhov a vypracovaním analýz rizík a s súpravami informačných systémov SIŽP. Podľa analýzy vplyvov na rozpočet verejnej správy sú tieto negatívne vplyvy na rozpočet verejnej správy plne rozpočtovo zabezpečené v rozpočte kapitoly MŽP SR v roku 2026 v sume 62 743 eur, v roku 2027 v sume 85 628 eur, v roku 2028 v sume 87 485 eur a v roku 2029 v sume 85 628 eur, pričom sa súčasne dosiahnu úspory na strane výdavkov v kapitole MV SR v roku 2026 v sume 26 142 eur a v rokoch 2027 až 2029 v sume 52 284 eur ročne.

Vzhľadom na uvedené je potrebné v bode 9 doložky vybraných vplyvov označiť negatívne vplyvy na rozpočet verejnej správy ako plne rozpočtovo zabezpečené. 
Vyhodnotenie: 
Bod 9 doložky bol upravený v zmysle pripomienky.


Súčasne žiadame v doložke vybraných vplyvov v bode 4 vypustiť MF SR ako dotknutý subjekt, keďže z návrhu zákona nevyplývajú pre MF SR žiadne úlohy.
Vyhodnotenie: 
Rovnako v platnom zákone č. 150/2019 Z. z. o prevencii a manažmente introdukcie a šírenia inváznych nepôvodných druhov, tak aj v návrhu zákona o nepôvodných druhoch vykonáva podľa tohto zákona štátnu správu aj colný úrad, ktorý patrí do pôsobnosti Ministerstva financií SR, ktoré je ústredným orgánom štátnej správy v oblasti colníctva. Z tohto dôvodu považujeme Ministerstvo financií SR za dotknutý subjekt.

Keďže súčasťou predkladaného materiálu je okrem návrhu zákona aj návrh vyhlášky Ministerstva životného prostredia Slovenskej republiky, ktorou sa ustanovujú spôsoby a niektoré podmienky odstraňovania inváznych nepôvodných druhov, a tiež návrh nariadenia vlády Slovenskej republiky, ktorým sa vydáva zoznam inváznych nepôvodných druhov vzbudzujúcich obavy Slovenskej republiky, požiadavka na zabezpečenie plného rozpočtového krytia prípadných negatívnych vplyvov na rozpočet verejnej správy sa vzťahuje aj na tieto dva vykonávacie predpisy.
Vyhodnotenie: 
Návrhy vykonávacích predpisov sa k návrhu zákona predkladajú v súlade s Legislatívnymi pravidlami vlády SR, aby bolo možné posúdiť úplnosť, konzistentnosť a vykonateľnosť zákona spolu s vykonávacími predpismi. Návrhy vykonávacích predpisov predstavujú len „informatívne znenie“ a budú predložené osobitne do legislatívneho procesu až po schválení zákona a nadobudnutí jeho účinnosti, v rámci ktorého sa budú posudzovať aj ich vybrané vplyvy.

K analýze vplyvov na rozpočet verejnej správy Komisia uplatňuje nasledujúce pripomienky:
- V časti 2.1.1. v odseku „Pokuty - valorizácia“ je potrebné preformulovať znenie vety „Návrh počíta so 100 % valorizáciou.“, keďže návrh zákona o 100 % zvyšuje len spodnú hranicu pokút, príp. ju zavádza v porovnaní so súčasným stavom upraveným zákonom č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov.
Vyhodnotenie: 
Text v časti 2.1.1. bol preformulovaný v súlade s pripomienkou.

- V časti 2.1.1. v odseku „Správne poplatky - odstránenie poplatku za proces“ sa uvádza: „Odhad podaných žiadostí bol 10 ročne, čo dokopy tvorilo 1 000 eur. Tieto poplatky boli príjmom OÚ.“. Komisia žiada uviesť, o výpadok príjmov z akého poplatku ide. Súčasne Komisia uvádza, že podľa navrhovanej úpravy zákona NR SR 
č. 145/1995 Z. z. o správnych poplatkoch v znení neskorších predpisov sa zvyšuje suma poplatku za podanie žiadosti o vydanie osvedčenia o odbornej spôsobilosti na vyhotovovanie dokumentácie podľa osobitného predpisu zo sumy 100 eur na 150 eur a zavádza sa nový poplatok za podanie žiadosti o vydanie osvedčenia o odbornej spôsobilosti špecialista na eradikáciu inváznych nepôvodných druhov v sume 150 eur, s ktorými predkladateľ neuvažuje v analýze vplyvov na rozpočet verejnej správy. Komisia žiadame do analýzy vplyvov doplniť príslušné kvantifikácie vplyvov.
Vyhodnotenie: 
Zvýšenie výšky poplatku zo 100 na 150 eur v rámci položky 161f sa týka vydania rozhodnutia o povolení činnosti podľa zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov. Takéto rozhodnutia boli od účinnosti zákona do konca roka 2025 vydané len dve. Vydávanie osvedčení o odbornej spôsobilosti špecialista na eradikáciu inváznych nepôvodných druhov je viazané na vydanie ustanovenie zoznamu inváznych nepôvodných druhov, ktorý vydá Ministerstvo životného prostredia SR. Vydanie takéhoto zoznamu bude podmienené aktuálnou potrebou zabezpečovania eradikácie inváznych nepôvodných druhov živočíchov podnikateľskými subjektami. Takáto potreba v súčasnosti neexistuje. Z uvedených dôvodov je požadovaná kvantifikácia vplyvov pre obe položky bezpredmetná.

- V tabuľke č. 4/A za MŽP SR (SIŽP) je potrebné upraviť súčtový riadok Tovary 
a služby (630) za rok 2026.
Vyhodnotenie: 
Súčtový riadok v tabuľke č. 4/A bol upravený.

K vplyvom na informatizáciu spoločnosti

Komisia súhlasí, že predložený materiál má vplyv na informatizáciu spoločnosti. V analýze vplyvov na informatizáciu spoločnosti je však potrebné doplniť aj kód k novej koncovej elektronickej službe.
Vyhodnotenie:
Do analýzy vplyvov bol doplnený kód novej koncovej služby.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

